kardosdrur/scandi-wiki huggingface dataset:
Surnadal

Surnadal er en kommune i Nordmøre i Møre og Romsdal fylke i Norge. I nord grænser den til Halsa og Hemne, i øst til Rindal, i syd til Oppdal, og i sydvest til Sunndal. Over fjorden i nordvest ligger Tingvoll kommune. Administrationscentret hedder Skei.

Elve, fjorde, fjelde, dale og søer 
Kommunen består af flere dale hvor Surnadalen er hoveddalen. De mindre dale er Bæverdalen, Settemsdalen og Todalen. Eneste by i kommunen er Skei, men der findes flere småbebyggelser i kommunen Bæverfjord, Bøfjorden, Kvanne, Mo, Stangvik og Todalen. Surnadal kommune ligger ved foden af Trollheimen sammen med flere kommuner i området. Fra Surnadal går flere sæter- og fjelddale langt ind i centrum af Trollheimen. Det højeste fjeld er Snota, 1.668 moh. Elven Surna løber gennem Surnadal fra Rindal og vestover før den løber ud i Surnadalsfjorden ved Surnadalsøra. Surna er rig på laks, som er et af områdets trækplastre.

Andre naturelementer 
 Foldsjøen i Surnadal

Erhvervsliv 
Det milde klima og jordbunden gør Surnadal til en god landbrugskommune. Vigtigte erhverv i kommunen er landbrug, skovbrug, industri og turisme. De største industribedriftene finnes indenfor træforædling, plastindustri og møbelindustri. Handel og service-tilbuddet er godt udbygget. Surnadal har færgeforbindelse til Sunndal. Rigsvej 65 går til Trondheim.

Kultur 
Surnadal kommune har et rigt kulturliv med ca 140 sportshld og foreninger. Kommunen har idrætshal, svømmehal og anlæg for friidræt. Et lille stykke fra centrum ligger Nordmarka skicenter, som har lang snesesson. Sæterlia alpincenter ligger tæt ved kommunecenteret i Skei.

I Skei ligger også Surnadal kulturhus som blev indviet i 2001, med et varieret kulturtilbud præsenteret både fra scene og biograf. Kulturhuset indeholder også bibliotek og kulturskole.

Historie 
Surnadal ble etablert som Surnadal formandskabsdistrikt i 1837. I 1857 blev kommunen delt da Rindal blev skilt fra som egen kommune. Surnadal havde 3.105 indbyggere efter delingen.

 1. januar 1877 blev en del af Stangvik kommune med 50 indbyggere overført til Surnadal.
 I 1879 blev en del af Surnadal med 83 indbyggere overført til Stangvik.
 1. januar 1886 blev gården Møklegjerdet med 29 indbyggere overført fra Stangvik til Surnadal. 1. januar 1897 skete det samme med gården Sjøflot i Stangvik som havde 27 beboere.
 1. januar 1965 blev Surnadal og Åsskard kommuner samt det meste af Stangvik slået sammen til den nye Surnadal kommune.

Personer fra Surnadal 

 Gisle Sursson († 977)
 Ole Andreas Lindeman († 1857), organist, musikkpedagog
 Olaus Jeldness († 1935), norskamerikansk forretningsmand, skipionér
 Leif Halse († 1984), forfatter
 Øystein Aarseth († 1993), musiker
 Kaare Espolin Johnson († 1994), billedkunstner
 Kalla Skrøvseth († 1997), maler
 Hans Hyldbakk († 2001), digter
 Helge Seip, politiker, chefredaktør, regeringsmedlem († 2004)
 Sverre Årnes (1949-), forfatter
 Jon Arne Mogstad (1950-), billedkunstner
 Henning Sommerro (1952-), komponist
 Jenny Klinge (1975-), politiker
 Tiger Garté (1982-), forfatter

Referencer

Eksterne henvisninger 

 Kultur i Surnadal på kort fra Kulturnett.no

Kommuner i Møre og Romsdal
1. indokinesiske krig

Den første indokinesiske krig eller Den fransk-vietnamesiske krig blev udkæmpet i Indokina fra 19. december 1946 til 1. august 1954 mellem Den franske union ledet af Frankrig og Viet Minh ledet af Ho Chi Minh. De fleste kampe fandt sted i Nordvietnam (som franskmændene kaldte Tonkin), selv om konflikten foregik i hele Vietnam og spredte sig til nabolandene Laos og Cambodja.

Forløb 

Viet Minh startede et oprør mod det franske styre af Fransk Indokina. De første år var krigen et lavintensitetsoprør, der hovedsageligt foregik på landet. Efter de kinesiske kommunister nåede Vietnams nordlige grænse i 1949, blev konflikten til en konventionel krig mellem to hære udstyret med moderne våben.

Efter syv års blodig konflikt blev franskmændene besejret ved Dien Bien Phu, hvor de blev angrebet af tropper under Võ Nguyên Giáp. De franske styrker var i stand til at nedkæmpe adskillige stormangreb med massive tab. Men direkte kinesisk støtte gav Vieth Minh adgang til tungt artilleri, skyttegrave og antiluftskyts, der lukkede franskmændenes eneste flugtvej og forsyningslinje – landingsbanen. De franske tropper var hovedsageligt kolonitropper fra Marokko, Algier og andre afrikanske lande og professionelle soldater, for at undgå at krigen blev upopulær på hjemmefronten.

I 1954 var krigen blevet upopulær hos den franske befolkning, men den politiske stagnation af Den Fjerde Republik betød, at franskmændene ikke kunne trække sig ud af krigen. Til at begynde med ville USA ikke blande sig, da de så den som en kolonikrig, men fra 1949 begyndte de at se det som en del af den kolde krig. Konsekvensen var, at USA støttede Frankrig politisk og økonomisk og i 1954 betalte 80% af de franske krigsomkostninger. Der var dog ikke væbnede amerikanske styrker involveret, hvilket skuffede franskmændene, der var lovet luftstøtte og forsyninger til Dien Bien Phu fra amerikanske hangarskibe.

Konsekvens 

Efter krigen blev Vietnam delt ved Genevekonferencen 21. juli 1954. Den nordlige del blev givet til Viet Minh, som den Demokratiske Republik Vietnam ("Nordvietnam") under Ho Chi Minh, mens den sydlige del blev Staten Vietnam ("Sydvietnam") under kejser Bảo Đại. Et år senere blev Bảo Đại afsat af sin premierminister, Ngô Đình Diệm, og landet ændrede navn til Republikken Vietnam.

Diệm nægtede at holde landsdækkende valg i 1956, som der var lagt op til på Genevekonferencen. Det førte til, at krigen igen brød ud i 1959, som Den anden indokinesiske krig, eller Vietnamkrigen.

Se også
Silpheed

Silpheed er en videospil serie udviklet af Game Arts. Det første spil udkom i 1986 til den japanske hjemmecomputer PC-8801. Senere fulgte et remake til Sega Mega-CD i starten af 1990´erne og ved årtusindeskiftet efterfølgeren Silpheed: The Lost Planet til Playstation 2. Silpheed er navnet på det rumskib man som spiller styrer. Historien er magen til den mange andre shootere bruger, nemlig at man er jordens sidste og eneste chance for at afhverve en fjendlig invasion.

Computer versionen 
Det originale Silpheed var udviklet til den japanske hjemmecomputer PC-8801 i 1986. Senere fulgte en anden version til hjemmecomputen FM-7 i 1988. Samme år lavede Sierra On-Line en port til PC.

Mega-CD versionen 
I 1993 lavede Game Arts et remake af af det originale Silpheed og udgav det til Segas Mega-CD. Spillet er bygget op over en pre-renderet 3D baggrund, hvor af selve gameplayet er opsat med polygoner af rumfærger i 2D agtig format. Dette giver et mere levende billede, hvor det til tider er nærmest umuligt at se skillelinien mellem 3D og 2D. Ved udgivelsen blev spillet sat op Nintendo´s Star Fox til Super Nintendo, da begge byggede på de samme ideer. Silpheed opnående aldrig den store anerkendelse, grundet det trationelle gameplay. Star Fox virkede der i mod mere nyskabende for sin tid. Historisk set kendetegnes Silpheed som et af de første spil der for alvor brugte sideløbende events i baggrunden, der ikke havde indvirken på spilleren.
Spillets historie bygger på nogle terrorister der hacker sig ind i jorden hovedcomputer. Det lykkedes herefter at kontrollere alle våben i solsystemet. Jordens eneste håb er en lille flåde af SA-77 Silpheed Dogfighters, hvor man som spiller selvfølgelig befinder sig i.

Computerspil fra 1986
DOS-spil
Apple II-spil
Plade

Med plade menes generelt en tynd, stor og flad ikke fleksibel stykke. 

Plade kan også betyde:

 Musikalbum (tidl. plade) - musikudgivelse
 Grammofonplade – en skive af vinyl, på hvilken der kan optages lyd til senere gentagen afspilning.
 Plade (struktur)
 Pladeelektrode
 Tektonisk plade
 Nummerplade – på biler.
 Pladerustning
 Fotografisk plade – ældre fotoudstyr.
 Svingplade – en mekanisk indretning der anvendes i helikoptere og i en WhisperGen Stirlingmotor.
 Benplade – nogle dinosaurer har en sådan i infraordenen Stegosauria og nogle i Ankylosauria.
Babel (film)

Babel er en amerikansk / mexicansk film fra 2006, instrueret af Alejandro González Iñárritu og skrevet af Guillermo Arriaga. Filmen sammenvæver tre historier, der finder sted i Mexico, Marokko og Japan og som alle har forbindelser til et riffelskud.

Babel havde dansk premiere 27. oktober 2006 og vandt både en Robert- og en Bodilpris som bedste amerikanske film.

I filmen Babel er der mange kommunikationsvanskeligheder mellem de medvirkende. I Japan er pigen døvstum og kan mærmest ikke komme i kontakt med omverdenen, og ingen forstår hende.
Endnu et eksempel er mellem den mexikanske barnepige og børnene. Hun anser dem som sine børn, mens de ikke værdsætter hende nær så meget, og bare ser hende som deres barnepige.
Desuden gennemgår alle personerne i filmen hjemme-ude-hjem modellen. Hvor de personer fra de civiliserede lande, Japan og USA opnår at komme hjem, til et bedre sted end før. Mens personerne fra de primitive lande, Marokko og Mexico, aldrig vender hjem igen.
Temaet i filmen er det primitive og det civiliserede land over for hinanden.

Medvirkende 
 Brad Pitt – Richard Jones
 Cate Blanchett – Susan Jones
 Mohamed Akhzam – Anwar
 Boubker Ait El Caid – Yussef
 Said Tarchani – Ahmed
 Mustapha Rachidi – Abdullah
 Abdelkader Bara – Hassan
 Adriana Barraza – Amelia
 Gael García Bernal – Santiago
 Elle Fanning – Debbie Jones
 Nathan Gamble – Mike Jones
 Rinko Kikuchi – Chieko
 Kôji Yakusho – Yasujiro

Eksterne henvisninger 
 

Film fra 2006
Bodilprisen for bedste amerikanske film
Robertprisen for årets amerikanske film
Golden Globe for bedste film - drama
Dramafilm fra USA
Dramafilm fra Mexico
Engelsksprogede film
Spansksprogede film
Arabisksprogede film
Japansksprogede film
Babel

Babel kan henvise til:

 det hebraiske navn for Babylon
 fortælling i Det Gamle Testamente, se Babelstårnet
 Babel (film) – fra 2006, instrueret af Alejandro González Iñárritu

Personer 
 Isaak Babel (1894–1940), russisk journalist, dramatiker og forfatter
 Lee Babel (født 1940), tysk keramiker
 Meike Babel (født 1974), tysk tennisspiller
 Océane Babel (født 2004), fransk tennisspiller
 Ryan Babel (født 1986), hollandsk fodboldspiller
Tumlastik

Tumlastik er lege og aktiviteter for babyer og deres forældre.  Typisk er gymnastik forbeholdt børn over 2 år, men med tumlastik er det muligt ud fra ergo- og fysioterapeutiske principper, at lave aktiviteter med småbørn. 

Tumlastik er et nyt ord og som det fremgår, et mix af det at tumle og gøre gymnastik. Tumlastik er øvelser som kan hjælpe babyer i de forskellige motoriske stadier, som de går gennem de første leveår.

Alle kan nu benytte navnet Tumlastik og det benyttes derfor af ofte ufaglærte babyinteresserede i gymnastikforeninger.

Eksterne kilder/henvisninger 
Leg med din baby af Mette Vainer Wegloop og Lone Spliid, en håndbog, der viser øvelser og forklarer grundprincipperne bag tumlastik.
tumlastik.dk

Gymnastik
Den svenske kongefamilie

Den svenske kongefamilie består af et antal personer i slægten Bernadotte, som er berettiget til kongelige titler og udfører officielle og ceremonielle opgaver for landet Sverige. P.t. har kongefamilien disse medlemmer:

Det svenske kongehus

Kongen og dronningen 
-Carl XVI Gustaf Folke Hubertus, Sveriges konge (siden 15. september 1973). Født den 30. april 1946.
-Silvia Renate Sommerlath, Sveriges dronning (siden 19. juni 1976). Født den 23. december 1943.

Deres børn 
-Victoria Ingrid Alice Désirée, kronprinsesse til Sverige, hertuginde af Västergötland. Født den 14. juli 1977. Gift 19. juni 2010 med Daniel Westling, nu Hans Kongelige Højhed Prins Daniel af Sverige.
-Carl Philip Edmund Bertil, prins af Sverige, hertug af Värmland. Født den 13. maj 1979. Gift den 13. juni 2015 med den tidligere Paradise Hotel-deltager Sofia Kristina Bernadotte (født Hellquist).
-Madeleine Thérèse Amelie Josephine, prinsesse af Sverige, hertuginde af Hälsingland og Gästrikland. Født den 10. juni 1982. Gift den 8. juni 2013 med engelsk-amerikaneren Christopher O'Neill.

Kongens søster 
-Birgitta Ingeborg Alice, prinsesse af Sverige, prinsesse af Hohenzollern-Sigmaringen. Født den 19. januar 1937.

Den øvrige kongefamilie – kongens øvrige søstre 

Kongens resterende søstre regnes ikke med til kongehuset, men er blot medlemmer af slægten Bernadotte. Disse søstre giftede sig alle (undtaget Prinsesse Birgitta) med ikke-kongelige personer, og mistede derfor deres kongelige titler. De har dog alle fået personlige, ikke-arvelige, prinsessetitler.
-Margaretha Désirée Victoria, prinsesse Margaretha, Fru Ambler. Født den 31. oktober 1934.
-Désirée Elisabeth Sibylla, prinsesse Désirée, Friherreinde Silfverschiöld. Født den 2. juni 1938.
-Christina Louise Helena, prinsesse Christina, fru Magnuson. Født den 3. august 1943.

Se også 
 Successionsordningen
 Den svenske tronfølge

Link 
 Kungliga Hovstaterna
Inđija

Inđija (Инђија) er en by i det autonome område Vojvodina i Serbien.

Byer i Serbien
Søster Abraham

Kirsten Stoffregen Petersen (født 26. februar 1932 i Valby i København, død 30. maj 2017) var en dansk nonne, foredragsholder og skribent. Gennem 11 år var hun Birgittinernonne i Vadstena i Sverige, men udtrådte af ordenen. I 1964 rejste hun til Israel og besøgte Benediktinersøstrene på Oliebjerget ved Jerusalem. Her forblev hun og fik ordensnavnet Søster Abraham som betegnelse for det, der optog hende mest – at arbejde for fred mellem de tre abrahamitiske religioner, jødedom, kristendom og islam, der alle har patriarken Abraham som grundlæggende skikkelse. I 2014 vendte hun nødtvungent tilbage til Danmark.

Referencer

Eksterne henvisninger 
 En internetside om Søster Abraham, blandt andet med en artikelsamling og en omfattende bibliografi.

Katolske nonner
Personer fra Valby
Storfjorden (Sunnmøre)

Storfjorden er 110 km lang og er Norges femte længste fjord. Den ligger i Møre og Romsdal fylke i området Sunnmøre. Fjorden går fra Hareidlandet i vest til Geiranger længst inde i landet. 

Følgende kommuner har kyst til fjorden: Hareid, Sula, Ørskog, Stordal, Norddal, Stranda, Sykkylven og Ørsta.

Side- og delfjorde
fra kysten mod indlandet
I indløbet
Sulafjorden 
Vartdalsfjorden 
Ydre Storfjorden
Hjørundfjorden
Norangsfjorden 
Storfjorden (Ørsta) 
Sykkylvsfjorden
Norddalsfjorden
Tafjord 
Sunnylvsfjorden
Geirangerfjorden

Kilder og henvisninger

Fjorde i Møre og Romsdal
Romsdalsfjorden

Romsdalsfjorden i Romsdal i Møre og Romsdal fylke er Norges niende længste fjord med sine 88 km. 

Fjorden strækker sig fra området ved øen Tautra ud for Tomrefjorden, syd for Otrøya forbi Julsundet og Tresfjorden. 

Indover mod Molde går fjordarmen Moldefjorden mellem Romsdalshalvøen og øerne syd for Molde. Moldefjorden går over til at hedde Fannefjorden mellem Skålahalvøen og Romsdalshalvøen øst for Årø. 

Hovedarmen går på sydsiden af Sekken ind til Åndalsnes, mens en længere sidearm, Langfjorden, går ind til Eidsvåg og Eresfjord.

Eksterne henvisninger 

Fjorde i Møre og Romsdal
LJUD

LJUD er en Århus-baseret koncertorganisation, der siden 2003, hvor organisationen dannedes ved en fusionering af Øre For Øre og Klangstabil, har forsynet byen med nogle af den internationale musikscenes mest prominente alternative artister.

LJUD er finansielt støttet af Århus Kommunale Råd for Kultur og Statens Kunstfond.

LJUD har arrangeret over 150 koncerter med artister fra over 40 lande. De har blandt andet præsenteret: Jandek, Matmos, Current 93, Deerhoof, Gang Gang Dance, Battles, Omar Souleyman, Six Organs of Admittance, Liars, Sunn O))), Earth, Bogdan Raczynski, Matt Elliott, Acid Mothers Temple.

LJUD Records har udgivet følgende titler:
 LJUD001: Jason Forrest/Donna Summer: Mastadon Razor/100% Goodiepal.
 LJUD002: Per Hoier: I Start Counting/The Blueprint.
 LJUD003: Dat Poitics: Roll.
 LJUD005: Puzzleweasel: Cvon/Float.
 LJUD006: Various artists: PIONEERS – The Beginning of Danish Electronic Music.
 LJUD007: GÆOUDJI SYGNOK MORT AUX VACHES EKSTRA EKSTRA – ROUTE 66 EKSPERIMENTET.
 LJUD008: Per Hoier: The Windmills of Sorrow.

Eksterne henvisninger 
 LJUDs hjemmeside

Musikarrangementer
Foreninger fra Danmark
Rauma

Navnet Rauma henviser til flere steder:

 Rauma, Finland en by i Finland.
 Rauma, Norge en kommune i Møre og Romsdal fylke i Norge.
 Rauma (flod) en flod i Møre og Romsdal og Oppland fylker i Norge.
 Raumabanen er navnet på en jernbanestrækning Møre og Romsdal og Oppland fylker i Norge
Spades

Spades, eller Spar trumf, er et kortspil, opfundet i USA i 1930'erne.
Spades kan spilles af to, tre, fire eller seks spillere.

Det mest almindelige spilles af fire spillere, der er makkere to og to. Makkerne i de to par placeres overfor hinanden.

Regler 
 Spillet: (Det mest almindelige med 4 spillere.)
 Kortene rangerer højst fra ES ned til to: E, K, D, B, 10, 9, 8, 7, 6, 5, 4, 3, 2.
 Spar er altid trumf. Det vil sige, at en spiller kan stikke med spar, hvis han ikke kan følge farve.
 Hver spiller får 13 kort ved omdeling af kort.
 Spillerne melder hver især hvor mange stik de kan tage.
 Det er summen af stik pr. makkerpar der tæller.
 Der gives point for rigtigt antal stik til makkerparret, og minus point for det modsatte.
 Melder en af spiller 0, kaldes dette en Nil. Makkerparret skal i fællesskab sørge for at Nil-melderen ikke får stik, der gives bonus point hvis det lykkedes og stafpoint hvis det mislykkedes.
 I nogen spil bruger man ogå Blind-Nil.

Eksterne henvisninger 
 Spades regler 
 Engelsk hjemmeside 
 Spades Community

Kortspil
MGK

MGK har flere betydninger:
 
 Musikalsk Grundkursus – konservatorieforberedende kursus.
 National Security Council (Tyrkiet) – Milli Güvenlik Kurulu (MGK), tyrkisk sikkerhedsråd.
Stjernekamera

Et stjernekamera er et instrument, som bestemmer den inertielle pegeretning af den platform, hvorpå det er monteret. Det vel nok bedst kendte eksempel herpå er DTUs Advanced Stellar Compass, som eksempelvis er monteret på Ørsted-satellitten.

Stjernekameraet hedder også et 'stjernekompas', og består af to dele; et digitalkamera, der optager billeder af stjernehimmelen, og en computer, der sammenligner billederne med et bibliotek af stjernekort. I stedet for et råt billede, afleverer instrumentet koordinaterne.

Et særligt strålingshærdet stjernekamera blev brugt til den europæiske SMART-1 månesonde, der tilbragte måneder i Van Allen-bælterne. Massivt guld indkapslede de følsomme dele. Succesen fik NASA til at vælge et tilsvarende til jupitersonden Juno, der blev op sendt d. 5. august 2011. Jupiters strålingsbælter er de kraftigste i Solsystemet, så instrumentet er kraftigere beskyttet.

Kilder

Eksterne henvisninger 
 Danske stjernekameraer styrer Nasa-satellit til Månen LADEE (Lunar Atmosphere and Dust Environment Explorer)
 Terma Spaces stjernekamera

Astronomiske Instrumenter
Navigationsudstyr
Danmarksmesterskab (svømning)

Danmarksmesterskaberne i svømning er en række svømmestævner hvor svømmere fra Danmark konkurrerer med hinanden om at blive de bedste i landet. Der afholdes danmarksmesterskaber hvert år. De egentlige danmarksmesterskaber, hvor alle må deltage er fordelt på tre forskellige stævner:
 DM på kortbane (25 m bassin)
 DM på langbane (50 m bassin)
 DM for hold
Ved DM på kortbane og langbane konkurreres der i forskellige discipliner, og der findes en danmarksmester i hvert disciplin. Der er en række kravtider for hver disciplin som en svømmer skal have svømmet under for at kvalificere sig til deltagelse i DM.

Ved DM for hold konkurrerer svømmeklubberne i Danmark i mod hinanden om at blive Danmarks bedste klubhold.

Der er også danmarksmesterskaber, hvor der er begrænsninger på hvem der må deltage:
 DM på kortbane for juniorer (svømmes sideløbende med det regulære DM)
 DM på langbane for juniorer (svømmes sideløbende med det regulære DM)
 DM for årgangssvømmere
 Hold-DM for årgangssvømmere
 DM på kortbane for mastersvømmere (25 år og ældre)
 DM på langbane for mastersvømmere

Ved DM for mastersvømmere er der ingen kravtider, dog skal en svømmer fylde 25 år i det år stævnet finder sted.

Danmarksmesterskaberne arrangeres af Dansk Svømmeunion

Ekstern henvisning 
 Dansk Svømmeunions hjemmeside

Mesterskab (svømning)
Svømning
Højby (Odsherred Kommune)

Højby er en stationsby på Nordvestsjælland med , beliggende i Højby Sogn ca. 6 kilometer vest for Nykøbing Sjælland. Byen ligger i Odsherred Kommune og tilhører Region Sjælland.

Navnet "Højby" stammer fra byens beliggenhed mellem nogle høje. Højby Kirke har nogle meget gamle og spændende kalkmalerier. Endvidere er solvognen fundet i Trundholm mose i nabosognet Nørre Asmindrup.

Historie 
Omkring 1870 blev byen beskrevet således: "Høiby, med Kirken, Præstegaard, Skole, Pogeskole, Kro og Veirmølle".

Omkring år 1900 blev byen beskrevet således: "Højby med Kirke, Præstegd., Skole, Pogeskole, Forsamlingshus (opf. 1890), Sparekasse (opr. 27/11 1884; 31/3 1895 var Sparernes samlede Tilgodehavende 132,732 Kr., Rentefoden 33/5 pCt., Reservefonden 7892 Kr., Antal af Konti 712), Andelsmejeri, Mølle og Teglværk (ved Højby skal der være Station paa Odsherredsbanen)".

Højby stationsby havde 417 indbyggere i 1916.

I mellemkrigstiden fortsatte byen sin udvikling: Højby stationsby havde 392 indbyggere i 1921, 435 i 1925, 471 i 1930, 428 i 1935 og 480 i 1940.

Efter 2. verdenskrig fortsatte byen sin udvikling: den havde 508 indbyggere i 1945, 564 i 1950, 559 i 1955, 653 i 1960 og 661 i 1965.

Noter 

Byer i Odsherred Kommune
Byer og bydele med genforeningssten
Sagene

Sagene er en administrativ bydel i Oslo, Norge. Bydelen har 45.089 indbyggere (2020) og et areal på 3,1 km².

Navnet Sagene (= "Savene") bruges også om kvarteret, der ligger langs Akerselven, 2-3 kilometer nord for Oslo centrum. Fra savbrugsdriften kom i gang i 1500-tallet har Sagene været knyttet til industridrift og elven. Navnet Sagene blev tidligere brugt om et større område end i dag, nemlig indtil naboområderne blev bymæssigt bebygget og fik deres egne kvarternavne (blandt andet Ila og Grünerløkka). I 2000-tallet har kvarteret haft stærk vækst i boligpriser, og det regnes som et stadigt mere attraktivt område at bo i.

Det meste af Sagene ligger nord for ring 2 og vest for elven, afgrænset af Uelands gate i vest (med Geitmyra og Nordre Gravlund på den anden side) og Bjølsenparken og kvarteret Bjølsen mod nord. Her ligger Sagene kirke ved Arendalsgata og parken Gråbeinsletta, Vøienvolden gård (et aktivitetshus, der drives af Fortidsmindeforeningen), det Rivertzke kvarter og Myraløkka parkområdet ned mod elven. Handel og service er koncentreret rundt om Arendalsgata. Denne del af Sagene havde ca. 5200 indbyggere i 2006.

Syd for ring 2 og vest for elven fortsætter Sagene langs Sagveien og Maridalsveien ned til Waldemar Thranes gate ved Alexander Kiellands plads. Her findes velbevarede gade- og bygningsmiljøer fra industrialiseringen i 1800-tallet, og her grænser Sagene til Ila. Der bor nogle hundrede mennesker i denne del af Sagene. Et stort område langs Sagveien og Maridalsveien fra Waldemar Thranes gate i syd til Arendalsgata i nord er fredet fra 1980.

Områderne øst for elven ligger der, hvor Myrens værksted har grænse til ring 2 op mod Bentsebroen og længere mod syd findes Sagene skole og Sagene bad ved Beyerbroen. Mange vil regne dette til Sagene, mens andre vil mene, at området hører til Torshov.

Sagene er skildret i romaner af forfatteren Oskar Braaten.

Referencer 

 
Bydele i Oslo